ภาพยนตร์ถูกเลื่อนฉายสามครั้ง เนื่องจากการระบาดทั่วของไวรัสโคโรนา "เทเน็ท" ฉายในสหราชอาณาจักรเมื่อวันที่ 26 สิงหาคม ค.ศ. 2020, ฉายในประเทศไทยในวันถัดมาและฉายในสหรัฐเมื่อวันที่ 3 กันยายน ค.ศ. 2020 ในระบบไอแมกซ์, 35 มิลลิเมตรและ 70 มิลลิเมตร เป็นภาพยนตร์ฮอลลีวูดเรื่องแรกที่ฉายในโรงภาพยนตร์ หลังโรงภาพยนตร์ปิดบริการเพราะการระบาดทั่วของไวรัส ภาพยนตร์ทำเงิน 363 ล้านดอลลาร์สหรัฐทั่วโลก ปัจจุบันเป็นภาพยนตร์ที่ทำรายได้สูงสุดเป็นอันดับที่ 5 ในปี ค.ศ. 2020 ภาพยนตร์การตอบรับที่ดีจากนักวิจารณ์ โดยได้รับรางวัลออสการ์ สาขาเทคนิคพิเศษยอดเยี่ยม และเข้าชิงในสาขาออกแบบงานสร้างยอดเยี่ยม ในงาน งานประกาศผลรางวัลออสการ์ ครั้งที่ 93